Auditor's report — PTTEP, period 2020 (audited, opinion: unqualified)
Auditor firm: PwC
Signing partner: อมรรัตน์  เพิ่มพูนวัฒนาสุข

บริษัท ปตท.สำรวจและผลิตปิโตรเลียม จำกัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2563

รายงานของผู้สอบบัญชีรับอนุญาต

เสนอ ผู้ถือหุ้นของบริษัท ปตท.สำรวจและผลิตปิโตรเลียม จำกัด (มหาชน)

ความเห็น

ข้าพเจ้าเห็นว่า งบการเงินรวมและงบการเงินเฉพาะกิจการแสดงฐานะการเงินรวมของบริษัท ปตท.สำรวจและผลิตปิโตรเลียม จำกัด (มหาชน) (บริษัท) และบริษัทย่อย (กลุ่มบริษัท) และฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2563 และผลการดำเนินงานรวมและผลการดำเนินงานเฉพาะกิจการ รวมถึงกระแสเงินสดรวมและกระแสเงินสดเฉพาะกิจการสำหรับปีสิ้นสุดวันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ.ศ. 2563

งบกำไรขาดทุนรวมและงบกำไรขาดทุนเฉพาะกิจการสำหรับปีสิ้นสุดวันเดียวกัน

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการสำหรับปีสิ้นสุดวันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการซึ่งประกอบด้วยนโยบายการบัญชีที่สำคัญและหมายเหตุเรื่องอื่น ๆ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มบริษัทและบริษัทตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบด้านจรรยาบรรณอื่น ๆ 
ซึ่งเป็นไปตามข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์
ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบ   งบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบ  งบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็น
แยกต่างหากสำหรับเรื่องเหล่านี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและงบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้า
ต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้องตามที่ควร
ตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มบริษัทและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มบริษัทและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มบริษัท
และบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง 
แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริง
อันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญ
เมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจ
ทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยง
ที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัทและบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และการเปิดเผยข้อมูลที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มบริษัทและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูล
โดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรม
ทางธุรกิจภายในกลุ่มบริษัทเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุม
ดูแลและการปฏิบัติงานตรวจสอบกลุ่มบริษัท ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่าง ๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายในหากข้าพเจ้า
ได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

อมรรัตน์  เพิ่มพูนวัฒนาสุข

ผู้สอบบัญชีรับอนุญาตเลขที่ 4599

กรุงเทพมหานคร

15 กุมภาพันธ์ พ.ศ. 2564

| เรื่องสำคัญในการตรวจสอบ | วิธีการตรวจสอบ |

|  |  |

| การประเมินการด้อยค่าของค่าความนิยมและสินทรัพย์ ที่มีอายุเกินกว่าหนึ่งปี |  |

|  |  |

| ณ วันที่ 31 ธันวาคม พ.ศ. 2563 กลุ่มบริษัทมีค่าความนิยม สุทธิจากค่าเผื่อการด้อยค่าเป็นจำนวน 1,903.80 ล้านดอลลาร์สหรัฐอเมริกา และสินทรัพย์ที่มีอายุเกินกว่าหนึ่งปี ซึ่งประกอบด้วยบัญชีที่ดิน อาคารและอุปกรณ์ สุทธิจากค่าเผื่อการด้อยค่าเป็นจำนวน 9,837.54 ล้านดอลลาร์สหรัฐอเมริกาและสินทรัพย์เพื่อการสำรวจและผลิตปิโตรเลียม สุทธิจาก ค่าเผื่อการด้อยค่าเป็นจำนวน 2,886.22 ล้านดอลลาร์สหรัฐอเมริกา มูลค่ารวมของสินทรัพย์สุทธิดังกล่าวคิดเป็น ร้อยละ 65 ของสินทรัพย์รวมของกลุ่มบริษัท โดยในระหว่างปี พ.ศ. 2563 กลุ่มบริษัทบันทึกขาดทุนจากการด้อยค่าสำหรับ ที่ดิน อาคารและอุปกรณ์ และสินทรัพย์เพื่อการสำรวจและ ผลิตปิโตรเลียมเป็นจำนวน 47.93 ล้านดอลลาร์สหรัฐอเมริกาและ 43.65 ล้านดอลลาร์สหรัฐอเมริกา ตามลำดับซึ่งเปิดเผยในหมายเหตุประกอบงบการเงินข้อ 24 และไม่ได้บันทึกค่าเผื่อการด้อยค่าสำหรับค่าความนิยมซึ่งเปิดเผยในหมายเหตุประกอบงบการเงินข้อ 21  ผู้บริหารทดสอบการด้อยค่าของค่าความนิยมทุกปี และทดสอบการด้อยค่าของสินทรัพย์ที่มีอายุเกินกว่าหนึ่งปี เมื่อมีข้อบ่งชี้ว่าสินทรัพย์ดังกล่าวอาจเกิดการด้อยค่า การทดสอบการด้อยค่านั้นจัดทำในระดับของหน่วยของสินทรัพย์ที่ก่อให้เกิดเงินสด การคำนวณหามูลค่าที่คาดว่าจะได้รับคืน (มูลค่าจากการใช้ หรือมูลค่ายุติธรรมหักด้วยต้นทุนในการจำหน่าย แล้วแต่จำนวนเงินใดจะสูงกว่า) ของหน่วยของสินทรัพย์ที่ก่อให้เกิดเงินสดซึ่งเป็นกลุ่มของสินทรัพย์ที่มีอายุเกินกว่าหนึ่งปีและ ค่าความนิยมต้องใช้ดุลยพินิจที่สำคัญของผู้บริหารในการระบุหน่วยของสินทรัพย์ที่ก่อให้เกิดเงินสด และข้อสมมติฐานที่ใช้ในการวัดมูลค่า ซึ่งข้อสมมติฐานดังกล่าว ได้แก่ แนวโน้มของราคาน้ำมันในตลาดโลก ประมาณการปริมาณสำรองปิโตรเลียม แผนการสำรวจ แผนการผลิต โครงสร้างต้นทุน อัตราการเติบโต และอัตราคิดลดที่ใช้ในการคิดลดประมาณการกระแสเงินสดคิดลด  ผู้บริหารพิจารณาเรื่องดังต่อไปนี้ในการประเมินข้อบ่งชี้การ ด้อยค่า •	การสำรวจที่ไม่ประสบความสำเร็จในระหว่างปี •	การลดลงอย่างมีนัยสำคัญของราคาน้ำมันในตลาดโลก •	การเปลี่ยนแปลงของแผนการสำรวจ และ •	การเปลี่ยนแปลงของประมาณการปริมาณสำรองปิโตรเลียม  ข้าพเจ้าให้ความสนใจในเรื่องการทดสอบการด้อยค่าของสินทรัพย์ดังต่อไปนี้ เนื่องจากมูลค่าของสินทรัพย์ดังกล่าว มีสาระสำคัญ การกำหนดประมาณการของมูลค่าที่คาดว่าจะได้รับคืนต้องอาศัยข้อสมมติฐานในการคำนวณเป็นจำนวนมาก และเป็นเรื่องที่ผู้บริหารต้องใช้ดุลยพินิจในการประเมินความเหมาะสมสำหรับการรับรู้การด้อยค่า •	ค่าความนิยมจำนวน 974.56 ล้านเหรียญสหรัฐอเมริกา ซึ่งเกิดจากการซื้อธุรกิจสำรวจและผลิตปิโตรเลียมในภูมิภาคเอเชียตะวันออกเฉียงใต้ และค่าความนิยมจำนวน725.96 ล้านเหรียญสหรัฐอเมริกาซึ่งเกิดจากการซื้อธุรกิจสำรวจและผลิตปิโตรเลียมในภูมิภาคแอฟริกา และ  •	สินทรัพย์ที่มีอายุเกินกว่าหนึ่งปีจำนวน 12,723.76 ล้านเหรียญสหรัฐอเมริกา | ข้าพเจ้าปฏิบัติงานดังต่อไปนี้เพื่อประเมินการทดสอบการ ด้อยค่าที่จัดทำโดยผู้บริหารเกี่ยวกับค่าความนิยม และสินทรัพย์ที่มีอายุเกินกว่าหนึ่งปี  ประเมินความเหมาะสมของข้อบ่งชี้การด้อยค่าที่จัดทำขึ้นโดยผู้บริหาร ประเมินความเหมาะสมของการระบุหน่วยของสินทรัพย์ที่ก่อให้เกิดเงินสดของกลุ่มบริษัท รวมถึงประเมินการควบคุมภายในในกระบวนการทดสอบการด้อยค่าของ กลุ่มบริษัท หารือกับผู้บริหารเพื่อทำความเข้าใจข้อสมมติฐานที่ผู้บริหารใช้ในการประมาณกระแสเงินสดคิดลดเพื่อใช้ในการทดสอบการด้อยค่า และประเมินกระบวนการในการทดสอบการด้อยค่ารวมถึงข้อสมมติฐานที่ใช้เพื่อให้มั่นใจว่าผู้บริหารใช้กระบวนการและข้อสมมติฐานดังกล่าวอย่างสอดคล้องกันในกลุ่มบริษัท สอบถามผู้บริหารในเชิงทดสอบเกี่ยวกับข้อสมมติฐาน ที่สำคัญที่ผู้บริหารใช้ในการทดสอบการด้อยค่าความนิยมและสินทรัพย์ที่มีอายุเกินกว่าหนึ่งปี โดยเฉพาะข้อมูล ที่เกี่ยวกับแนวโน้มของราคาน้ำมันในตลาดโลก ประมาณการปริมาณสำรองปิโตรเลียม แผนการสำรวจ แผนการผลิต โครงสร้างต้นทุน อัตราการเติบโต และอัตราการ คิดลด โดยเปรียบเทียบข้อสมมติฐานที่สำคัญกับแหล่งข้อมูลภายนอก และแผนธุรกิจที่ได้รับอนุมัติแล้ว ประเมินความสมเหตุสมผลของแผนธุรกิจ โดยเปรียบเทียบแผนของปี พ.ศ. 2563 กับผลลัพธ์ที่เกิดขึ้นจริง ประเมินอัตราคิดลดโดยการพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกันที่สามารถอ้างอิงได้จากข้อมูลที่เปิดเผยโดยทั่วไปโดยผู้เชี่ยวชาญของผู้สอบบัญชี เพื่อให้มั่นใจว่าอัตราคิดลดที่ผู้บริหารใช้อยู่ในเกณฑ์ที่ใกล้เคียงกับบริษัทที่อยู่ในอุตสาหกรรมและที่สามารถยอมรับได้ ทดสอบการวิเคราะห์ความอ่อนไหวของข้อสมมติฐาน ที่สำคัญเพื่อประเมินหาปัจจัยที่มีผลต่อการวิเคราะห์ความอ่อนไหวและผลกระทบที่เป็นไปได้จากการเปลี่ยนแปลงของข้อสมมติฐาน  จากการปฏิบัติงานดังกล่าว ข้าพเจ้าพบว่าข้อสมมติฐานที่สำคัญที่ผู้บริหารใช้ มีความสมเหตุสมผลและอยู่ในช่วงที่ยอมรับได้ รวมทั้งสอดคล้องกับหลักฐานสนับสนุน |

|  |  |



| เรื่องสำคัญในการตรวจสอบ | วิธีการตรวจสอบ |

|  |  |

| การประมาณมูลค่ายุติธรรมที่เกิดจากการรวมธุรกิจในปี พ.ศ. 2562 |  |

| สืบเนื่องจากการซื้อธุรกิจของ Murphy Oil Corporation  ในประเทศมาเลเซียเมื่อวันที่ 10 กรกฎาคม พ.ศ. 2562 อ้างอิงจากหมายเหตุข้อ 38 ซึ่งต่อมาในระหว่างปี พ.ศ. 2563  กลุ่มบริษัทได้พิจารณาข้อมูลเพิ่มเติมที่เกี่ยวข้องกับข้อเท็จจริงและสถานการณ์แวดล้อมที่มีอยู่ ณ วันที่ซื้อธุรกิจที่ส่งผลต่อมูลค่ายุติธรรมของสินทรัพย์สุทธิที่ระบุได้และค่าความนิยม ที่ได้รายงานไว้ในงบการเงินรวมสำหรับปีสิ้นสุดวันที่  31 ธันวาคม พ.ศ. 2562 ระยะเวลาในการวัดมูลค่าดังกล่าวไม่เกินกว่าหนึ่งปีนับจากวันที่ซื้อธุรกิจซึ่งเป็นไปตามหลักการของมาตรฐานการรายงานทางการเงินฉบับที่ 3 เรื่อง การรวมธุรกิจ  ผู้บริหารมอบหมายให้นักธรณีวิทยาและวิศวกรแหล่งกักเก็บปิโตรเลียมของกลุ่มบริษัทซึ่งมีความเชี่ยวชาญในการประเมินทำการประเมินปริมาณสำรองปิโตรเลียมจากโครงการในประเทศมาเลเซียโดยมีข้อสมมติฐานที่สำคัญ ได้แก่ แผนการผลิตและแผนการลงทุน กลุ่มบริษัทพบว่าปริมาณสำรองปิโตรเลียมดังกล่าวมีปริมาณเพิ่มขึ้นจากการประเมินปริมาณสำรองที่พบ ณ วันที่ซื้อธุรกิจ ซึ่งทำให้มีการเปลี่ยนแปลงในประมาณการกระแสเงินสดคิดลด ส่งผลให้กลุ่มบริษัทรับรู้มูลค่าของสินทรัพย์ที่เกิดจากการสำรวจเพิ่มขึ้นเป็นจำนวนเงิน 240.83 ล้านดอลลาร์สหรัฐอเมริกา รับรู้หนี้สินภาษีเงินได้ รอการตัดบัญชีเพิ่มขึ้น 83.78 ล้านดอลลาร์สหรัฐอเมริกา และรับรู้ค่าความนิยมลดลงเป็นจำนวนเงิน 157.05 ล้านดอลลาร์สหรัฐอเมริกา  ข้าพเจ้าให้ความสนใจในเรื่องการวัดมูลค่ายุติธรรมของมูลค่าของสินทรัพย์สุทธิที่ระบุได้ ณ วันที่การซื้อธุรกิจที่ได้ประเมินเสร็จสิ้นแล้ว เนื่องจากความมีสาระสำคัญของรายการ และวิธีการประเมินมูลค่ายุติธรรมอาศัยการใช้ข้อสมมติฐานและดุลยพินิจที่สำคัญของผู้บริหารในการประเมิน | ข้าพเจ้าปฏิบัติงานดังต่อไปนี้เพื่อให้ได้หลักฐานที่เพียงพอเกี่ยวกับการวัดมูลค่ายุติธรรมของสินทรัพย์สุทธิที่ระบุได้ที่ซื้อมาของผู้บริหาร ณ วันที่การซื้อธุรกิจได้ประเมินเสร็จสิ้นแล้ว  อ่านสัญญาซื้อขายฉบับสมบูรณ์และเอกสารอื่น ๆ  ที่เกี่ยวข้องเพื่อทำความเข้าใจในข้อกำหนดและเงื่อนไขต่าง ๆ  สอบถามผู้บริหารในเชิงทดสอบและประเมินข้อสรุปของผู้บริหารสำหรับการปฏิบัติตามหลักการของมาตรฐาน การรายงานทางการเงินที่เกี่ยวข้อง รวมถึงการระบุวันที่ ที่กลุ่มบริษัทมีอำนาจควบคุม ประเมินความรู้ความสามารถ คุณสมบัติ ประสบการณ์ในอดีต และความเป็นอิสระของผู้เชี่ยวชาญที่ผู้บริหารใช้ ประเมินความเหมาะสมของข้อสมมติฐานที่ใช้ในการ วัดมูลค่ายุติธรรมของสินทรัพย์สุทธิที่ระบุได้ ณ วันที่มีอำนาจควบคุม โดยได้ปฏิบัติตามวิธีดังนี้ -	ทดสอบข้อสมมติฐานที่สำคัญที่ใช้สำหรับการประมาณมูลค่ายุติธรรม รวมถึง เปรียบเทียบประมาณการกระแส เงินสดกับแผนการดำเนินงานโครงการที่ได้รับการอนุมัติแล้วกับข้อมูลที่สามารถอ้างอิงได้จากข้อมูลที่เปิดเผยโดยทั่วไป -	ประเมินอัตราคิดลดโดยการพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกันที่สามารถอ้างอิงได้จากข้อมูลที่เปิดเผยโดยทั่วไปโดยผู้เชี่ยวชาญของผู้สอบบัญชี เพื่อให้มั่นใจว่าอัตราคิดลดที่ผู้บริหารใช้อยู่ในเกณฑ์ที่ใกล้เคียงกับบริษัทที่อยู่ในอุตสาหกรรมและที่สามารถยอมรับได้ ประเมินความเหมาะสมของวิธีการประเมินมูลค่ายุติธรรมว่าเป็นไปตามข้อกำหนดของมาตรฐานการรายงานทางการเงิน ทดสอบการคำนวณหามูลค่ายุติธรรมของสินทรัพย์สุทธิ ที่ระบุได้รวมทั้งความถูกต้องของจำนวนค่าความนิยมที่เกิดขึ้นจากการซื้อธุรกิจ  จากการปฏิบัติงานดังกล่าว ข้าพเจ้าพบว่าวิธีการและ ข้อสมมติฐานที่ผู้บริหารใช้ในการประเมินมูลค่ายุติธรรมและ ค่าความนิยมจากการซื้อธุรกิจมีความเหมาะสม |

|  |  |